

 **REPUBLIKA HRVATSKA**

 **ISTARSKA ŽUPANIJA**

 **GRAD BUZET**

 **Upravni odjel za**

 **financije i gospodarstvo**

KLASA: 400-01/24-01/6

URBOJ: 2163-3-06-01-24-6

Buzet, 15.02.2025.

**JLS – GRAD BUZET Razina: 22**

 **Matični broj: 02545853**

 **RKP: 36241**

 **Djelatnost: 8411**

 **OIB: 77489969256**

### IBAN: HR3424020061804300005

**BILJEŠKE**

**UZ FINANCIJSKI IZVJEŠTAJ**

**za razdoblje od 01. siječnja do 31. prosinca 2024. godine**

Temeljem Pravilnika o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20) i Pravilnika o financijskom izvještavanju u proračunskom računovodstvu Narodne novine, broj 37/22), financijski izvještaj Proračuna Grada Buzeta za razdoblje siječanj-prosinac 2024. godinu sadrži:

1. Izvještaj o prihodima i rashodima, primicima i izdacima,
2. Bilanca,
3. Izvještaj o rashodima prema funkcijskoj klasifikaciji,
4. Izvještaj o promjenama u vrijednosti i obujma imovine i obveza,
5. Izvještaj o obvezama i
6. Bilješke.

**Bilješka br. 1**

Financijski izvještaj Grada Buzeta za razdoblje 01. siječnja do 31. prosinca 2024. godine izrađen je na temelju Pravilnika o financijskom izvještavanju u proračunskom računovodstvu (Narodne novine, broj 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna JLP(R)S za razdoblje od I-XII 2024. (KLASA:400-02/24-01/19, URBROJ:513-05-03-25-4 od 14. siječnja 2025.godine).

Financijski izvještaj Grada Buzeta za razdoblje od 01. siječnja do 31. prosinca 2024. godine obuhvaća financijske podatke Grada Buzeta.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka br. 2**

Ukupni prihodi i primici u razdoblju od 01.siječnja do 31. prosinca 2024. godine ostvareni su u iznosu od 6.807.959,65 EUR, a u istom razdoblju prethodne godine u iznosu od 7.604.866,74 EUR – indeks 89,5 (šifra X678). Na smanjenje prihod utjecao je manjak poslovanja u 2024. godini u iznosu od 1.593.787,16 EUR koji se pokriva prenijetim viškom iz prethodne godine.

Ukupni rashodi i izdaci ostvareni su u iznosu od 8.401.746,81 EUR, a u istom razdoblju prethodne godine u iznosu od 6.053.783,57 EUR – indeks 138,8 (šifra Y345).

Manjak prihoda i primitaka izvještajnog razdoblja iznosi 1.593.787,16 EUR (šifra X005), preneseni višak prihoda i primitaka iznosi 2.892.213,35 (šifra 9221-9222), te višak prihoda i primitaka raspoloživ u slijedećem razdoblju iznosi 1.298.426,19 EUR (šifra X006).

**Bilješka br. 3 – Prijenosi proračunskim korisnicima iz nadležnog proračuna za financiranje redovne djelatnosti (šifra 367)**

Prihodi koje su proračunski korisnici dobili od Grada Buzeta za financiranje redovne djelatnosti evidentirani su na podskupini 671 u izvještajima proračunskih korisnika – razina 21, a rashodi u Gradu za financiranje redovnih djelatnosti proračunskih korisnika evidentirani su na podskupini 367 – razina 22 u ukupnom iznosu od 2.351.702,11 EUR.

*Tablica 1 – Pregled strukture prijenosa proračunskim korisnicima iz Proračuna Grada Buzeta za financiranje redovne djelatnosti*

|  |  |  |
| --- | --- | --- |
| **RB** | **Proračunski korisnik** | **Iznos (EUR)** |
| 1. | Javna vatrogasna postrojba | 623.284,21 |
| 2. | Dječji vrtić ''Grdelin'' | 821.106,04 |
| 3. | Pučko otvoreno učilište ''Augustin Vivoda'' | 204.329,73 |
| 4. | Dom za starije | 702.982,13 |
|  | **UKUPNO** | **2.351.702,11** |

**Bilješka br. 4 – Prihodi poslovanja (šifra 6)**

U nastavku se obrazlaže kretanje prihoda u odnosu na isto razdoblje za prethodnu godinu:

**Šifra 61 –** prihodi od poreza su veći za 8% u odnosu na prethodno izvještajno razdoblje te iznose 4.459.598,73 EUR, što je posljedica oporavka gospodarstva što se očituje kroz porez i prirez na dohodak (+23,1%) gdje su u odnosu na prošlu godinu najznačajnija odstupanja odnose na porez i prirez na dohodak od samostalnih djelatnosti (+126,9%), dok je vidljiv pad od poreza na dohodak od kapitala i poreza na dohodak po godišnjoj prijavi.

Zatim, porez na imovinu manji je za 53,60% ( u iznosu od 378.121,84 EUR) uslijed prometa/kupnje nekretnina.

**Šifra 63** – prihod od pomoći veći su su za 23,4% u odnosu na prethodno izvještajno razdoblje, najvećim dijelom odnosi na kapitalne pomoći iz drugih proračuna, kao i tekuće pomoći temeljem prijenosa EU .

**Šifra 65** – prihodi od upravnih i administrativnih pristojbi, pristojbi po posebnim propisima i naknada ostvareni su 12,8% više nego u istom razdoblju prošle godine. Na navedeno je utjecalo veća realizacija prihoda od komunalne naknade (19,1%).

**Šifra 68 –** prihodi od pruženih usluga su veći od 9,5% u odnosu na prethodnu godinu a odnosi se na naplatu naknade za uređenje za koju grad vrši uslugu naplate Hrvatskih voda.

**Šifra 68** – kazne, upravne mjere i ostali prihodi manju su za 66,5% zbog manje izdanih kazni.

**Bilješka br. 5 – Rashodi poslovanja (šifra 3)**

U nastavku se obrazlaže kretanje rashoda u odnosu na isto razdoblje za prethodnu godinu:

**Šifra 31** – rashodi za zaposlene veći su za 19,7% u odnosu na isto razdoblje prošle godine, zbog povećanja broja zaposlenih te korekcije koeficijenata i povećanja bruto osnovice za isplatu bruto plaća.

**Šifra 32 –** materijalni rashodi veći su za 16,3%, a navedeno se posljedica povećanja cijena svih usluga,( usluge održavanja javnih površina, nerazvrstanih cesta, održavanje gradskih groblja, tekućeg i investicijskog održavanja, intelektualnih i ostalih usluga). Premije police osiguranja porasle su uslijed većih prijava šteta.

**Šifra 34 –** financijski rashodi su veći za 15,5% zbog kratkoročnog revolving kredita.

**Šifra 35** – subvencije su manje za 16%. Uslijedilo je manji zahtjeva poduzetnika, dok je bilo više zahtjeva obrtnika i poljoprivrednika za dodjelu subvencija (zbog otvaranja novih obrta)..

**Šifra 36** – pomoći su veće za 18,7% u odnosu na prethodno razdoblje, a povećanje se najviše odnosi na prijenos sredstava proračunskim korisnicima zbog povećanja plaća i ostalih materijalnih rashoda te za otplatu kredita za proračunskog korisnika Dom za starije osobe.

**Šifra 37** – naknade građanima i kućanstvima rashodi su povećani za 2,6% zbog većeg broja stipendija učenicima i studentima.

**Šifra 38** povećanje iznosi 65,5% u odnosu na prethodno razdoblje, a najvećim se dijelom odnosi na kapitalne pomoći dane trgovačkim društvima za kapitalne projekte od interesa za Grad Buzet (gradnja komunalne infrastrukture, odvodanja u Starom Gradu, mrtvačnica, ) te kapitalne potpore za otplatu obveza za izgradnju groblja u Buzetu, ŽCGO Kaštijun, te sufinanciranje radova na crkvi i povećanja sredstava sportskim udrugama.

**Bilješka br. 6 – Prihodi od prodaje nefinancijske imovine (šifra 7)**

**Šifra 7** – ostvareni su manje za 37,30% u odnosu na isto razdoblje prošle godine s obzirom da je Grad Buzet prodavao manje nekretnina.

**Bilješka br. 7 – Rashodi za nabavu nefinancijske imovine (šifra 4)**

**Šifra 41** – rashodi za nabavu ne proizvedene dugotrajne imovine ostvareni su 25,10% više u odnosu na prethodnu godinu. Grad Buzet kupio je u 2024. zemljište u iznosu od 174.299,12 za pristupnu cestu prema sportskoj dvorani i kupnju za izgradnju nove sportske dvorane. Iznos od 303.817,42 realiziran je za izradu idejnih projekata i tehničku dokumentaciju.

**Šifra 42** - rashodi za nabavu proizvedene dugotrajne imovine ostvareni su u iznosu 1.057.400,19 EUR , odnosi se na nerazvrstane ceste, izgradnju kanalizacije , rekonstrukcije Riječke ulici i sanacije u Starom gradu u Buzeta, te ostalih manje značajnijih radova.

**Bilješka br. 8 – Primici (šifra 8)**

**Šifra 84** – Primici od zaduživanja – zaduženja u 2024.godini nije bilo.

primljeni krediti iznose kredit HBOR-a za rekonstrukciju javne rasvjete 464.285,32 EUR i kratkoročni revolving kredit 760.030,34 EUR.

**Bilješke br 9 – Izdaci za nefinancijsku imovinu i otplata zajmova**

**Šifra 51**- Izdaci za zajmove – u iznosu od 140.805,95 EUR iz Grada je dana kratkoročna pozajmica neprofitnoj organizaciji.

**Šifra 54** – Izdaci za otplatu glavnice primljenih kredita i zajmova u 2024. godini iznose 878.250,18 EUR, a odnosi se na iznos od 760.030,34 EUR za povrat u cijelosti revolving kredita, te iznos od 69.347,68 EUR za otplatu kredita za proširenje Dječjeg vrtića te iznos od 48.872,16 EUR za otplatu kredita za rekonstrukciju javne rasvjete.

**BILANCA**

**Bilješka br. 10 – Bilanca**

Imovina (šifra B001) – Imovina Grada Buzeta na dan 31.12.2024. godine iznosila je 43.618.177,99 EUR.

Imovinu Grada Buzeta na dan 31.prosinca 2024.godine sačinjava:

* nefinancijska imovina (**šifra B002**) u iznosu od 37.875.473,84 EUR i
* financijska imovina (**šifra 1**) u iznosu od 5.742.704,15 EUR.

za ispravak vrijednosti dugotrajne imovine korištene su stope propisane prema važećem Pravilniku o proračunskom računovodstvu i računskom planu.

**Šifra 11** Novac na računu – novčana sredstva na kraju godine manja su za 19,3 % u odnosu na početak godine. Iznos novčanih sredstava u banci je 1.745.552,97 EUR i odgovara stanju prema izvodu žiro-računa.

**Šifra 161** Potraživanje za poreze – potraživanja veća su za 26% u odnosu na početak godine – na povećanje je utjecalo naplata potraživanja poreza na promet nekretnina koji iznosi 114.874,64 EUR.

**Šifra 23** – Obveze za rashode poslovanja u odnosu na prethodnu godinu povećali su se za 99,6% a odnosi se na račune koji pretežno stigli krajem godine i nije bilo dospijeće plaćanja.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Bilješka br. 11**

Ukupni rashodi poslovanja u iznosu od 5.030.988,57 EUR raspoređeni su prema funkcijskoj klasifikaciji i odnose se na Grad Buzet bez proračunskih korisnika, odnosno odgovara zbroju svih rashoda po vrstama šifri R1 u obrascu RAS-funkcijski (kada se u obrascu PR-RAS od šifre Y034 oduzme podatak na šifri 367 (prijenos proračunskim korisnicima).

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Bilješka br. 12**

**Šifra P029** -smanjuje potraživanja za prihode poslovanja zbog otpisa potraživanja za tvrtke koje su prestale sa radom zbog stečaja ili likvidacije, smanjenja zbog otpisa potraživanja za komunalnu naknadu i doprinos.

Smanjenje o obujmu imovine iznosi ukupno 21.193,67 EUR, a odnosi se na iznos smanjenja potraživanja kako slijedi:

* potraživanje za komunalni doprinos 14.069,72 EUR,
* potraživanje za komunalnu naknadu 6.902,19 EUR,
* potraživanje za zakup javnih površina 221,76 EUR.

**IZVJEŠTAJ O OBVEZAMA**

**Bilješke br. 13 - Obveze**

Stanje obveza na početku izvještajnog razdoblja je iznosilo 1.873.563,76 EUR (V001), dok je povećanje obveza u izvještajnom razdoblju (V002) iznosilo 5.406.772,55 EUR. Podmirene obveze u toku izvještajnog razdoblja (V004) iznosile su 6.099.494,56 EUR, pa stanje obveza na kraju izvještajnog razdoblja (V006) ukupno iznosi 1.180.841,75 EUR.

Stanje nedospjelih obveza na kraju izvještajnog razdoblja (V009) iznose 1.180.841,75 EUR, a odnose se na:

* obveze za financijsku imovinu (ND dio 25,26) u iznosu 831.499,14 EUR:
	+ otplata kredita (vrtić) u iznosu od 416.085,98 EUR,
	+ otplata kredita (HBOR) u iznosu 415.413,16 EUR, te
* obveze za rashode poslovanja (ND23) u iznose 315.572,44 EUR i
* obveze za nabavu nefinancijske imovine (ND24) iznose 33.770,17 EUR.

Grad Buzet uredno podmiruje svoje obveze.

 **p. o. gradonačelnika**

 **PROČELNICA**

 Zvjezdana Majcan